Annemiek van Vleuten

| Annemiek van Vleuten |
| --- | --- |
 Annemiek van Vleuten 2011.
Henkilötiedot
Syntynyt: 8. lokakuuta 1982 (ikä 42)
Kansalaisuus:   Alankomaat
Pyöräilijä
Pituus:  168 cm
Paino:  62 kg
Joukkue:  lopettanut
Laji:  maantie- ja ratapyöräily
Rooli:  ajaja
Ura
Ammattilaisjoukkue(et)
2008 2009 2010–2011 2012–2013 2014  2015 2016 2017 2018−2020 2021–2023:  Vrienden van het Platteland DSB Bank - Nederland bloeit Nederland bloeit Rabo Women Cycling Team Rabo Liv Women Cycling Team Bigla Cycling Team Orica-AIS Orica-Scott Mitchelton-Scott Movistar Team
Suurimmat voitot
 Aika-ajon olympiakulta 2020 Aika-ajon maailmanmestaruus 2017, 2018 Maantieajon maailmanmestaruus 2019, 2022 Maantieajon Euroopan-mestaruus 2020 Flanderin ympäriajo 2011, 2021 Open De Suède Vargarda 2011 GP de Plouay-Bretagne 2011 Strade Bianche 2019, 2020 Boels Rental Ladies Tour 2017, 2018 Liège–Bastogne–Liège 2019, 2022 Giro Donne 2018, 2019, 2022, 2023, pistekilpailu 2018, 2019, 2022, 2023, mäkikirikilpailu 2019, 2023, 15 etappia Tour de France Femmes 2022, 2 etappia La Course by Le Tour de France 2018 Donostia San Sebastián Klasikoa 2021 Ladies Tour of Norway 2021 Challenge by La Vuelta 2021, 2022 La Vuelta Femenina 2022 Tour of Scandinavia 2023  Maantieajon Alankomaiden-mestaruus 2012  Aika-ajon Alankomaiden-mestaruus 2014, 2016, 2017, 2019 UCI Women's World Tour 2018 
 Tiedot päivitetty: 7. tammikuuta 2024 
Aiheesta muualla
www.annemiekvanvleuten.nl
  [ Muokkaa Wikidatassa ]   
| Mitalit> Naisten maantiepyöräily. Olympialaiset .Maa:  Alankomaat | Mitalit> Naisten maantiepyöräily. Olympialaiset .Maa:  Alankomaat | Mitalit> Naisten maantiepyöräily. Olympialaiset .Maa:  Alankomaat | Naisten maantiepyöräily> .Maa:  Alankomaat |
| --- | --- | --- | --- |
|  Kultaa | Tokio 2020 | aika-ajo |  |
|  Hopeaa | Tokio 2020 | maantieajo |  |
| Maantiepyöräilyn MM-kilpailut  | Maantiepyöräilyn MM-kilpailut  | Maantiepyöräilyn MM-kilpailut  |  |
Maa:  Alankomaat
|  Kultaa | Bergen 2017 | aika-ajo |  |
|  Kultaa | Innsbruck 2018 | aika-ajo |  |
|  Kultaa | Yorkshire 2019 | maantieajo |  |
|  Kultaa | Wollongong 2022 | maantieajo |  |
|  Hopeaa | Imola 2020 | maantieajo |  |
|  Hopeaa | Flanderi 2021 | sekaviesti |  |
|  Pronssia | Yorkshire 2019 | aika-ajo |  |
|  Pronssia | Flanderi 2021 | aika-ajo |  |
Maa: Rabo Women Cycling Team
|  Hopeaa | Toscana 2013 | joukkueaika-ajo |  |
Maa:  Alankomaat
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | aika-ajo |  |
| EM-kilpailut  | EM-kilpailut  | EM-kilpailut  |  |
|  Kultaa | Plouay 2020 | maantieajo |  |
Naisten ratapyöräily
| Ratapyöräilyn MM-kilpailut  | Ratapyöräilyn MM-kilpailut  | Ratapyöräilyn MM-kilpailut  |  |
|  Hopeaa | Apeldoorn 2018 | takaa-ajo |  |
Annemiek van Vleuten (s. 8. lokakuuta 1982 Vleuten, Utrecht) on alankomaalainen maantiepyöräilijä ja olympiavoittaja. Hän kilpaili myös ratapyöräilyssä. Hän aloitti ammattilaisuransa Vrienden van het Platteland -joukkueessa 2008, edusti DSB Bank - Nederland bloeit -tallia 2009, Nederland bloeitia 2010–2011, Rabo Women Cycling Teamia 2012–2014, Bigla Cycling Teamia 2015, Orica-AIS -joukkuetta 2016, Orica-Scottia 2017, Mitchelton-Scottia 2018–2020 ja viimeisinä ammattilaisvuosinaan 2021–2023 Movistar Teamissa.
Van Vleuten voitti maailmancupin kilpailut Flanderin ympäriajon, Open De Suède Vargardan ja GP de Plouay-Bretagnen 2011. Hän voitti myös maailmancupin kokonaiskilpailun 2011. Rio de Janeiron olympialaisissa 2016 hän keskeytti maantieajon johtopaikalta noin kymmenen kilometriä ennen maalia kaaduttuaan pahannäköisesti lujavauhtisessa laskussa. Hän sai murtumia selkärankaansa ja kärsi aivotärähdyksen.
Van Vleuten voitti UCI Women's World Touriin kuuluneen Boels Rental Ladies Tourin 2017. Hän voitti samana vuonna aika-ajon maailmanmestaruuden Bergenissä 12 sekunnin erolla Anna van der Breggeniin.
Van Vleuten saavutti ratapyöräilyn MM-kilpailuissa hopeaa takaa-ajossa Apeldoornissa 2018. Hän voitti samana vuonna Giro Rosan kokonaiskilpailun yli neljän minuutin erolla Ashleigh Moolmaniin. Hän voitti myös World Tour -kilpailut La Course by Le Tour de Francen ja Boels Ladies Tourin. Innsbruckin MM-kilpailuissa hän voitti kultaa aika-ajossa puolen minuutin erolla Anna van der Breggeniin. Hän voitti UCI Women's World Tourin kokonaiskilpailun 2018.
Van Vleuten voitti vuonna 2019 World Tour -kilpailut Strade Bianchen ja Liège–Bastogne–Liègen. Hän voitti Giro Rosan kolmen minuutin 45 sekunnin erolla Anna van der Breggeniin. Yorkshiren MM-kilpailuissa 2019 hän voitti maantieajon kultaa ajettuaan viimeiset 105 kilometriä yksinäisessä irtiotossa. Ero hopeamitalisti Anna van der Breggeniin oli lopulta kaksi minuuttia 15 sekuntia. Aika-ajossa hän saavutti pronssia.
Van Vleuten voitti 2020 jälleen Strade Bianchen. Hän voitti samana vuonna maantieajon Euroopan-mestaruuden. MM-kilpailuissa hän saavutti maantieajossa hopeaa. Vuonna 2021 hän voitti toistamiseen Flanderin ympäriajon. Vuodelle 2021 siirretyissä Tokion olympialaisissa van Vleuten voitti aika-ajon ja sai maantieajossa hopeaa. Hän voitti samana vuonna World Tour -kilpailut Donostia San Sebastián Klasikoan, Ladies Tour of Norwayn ja Challenge by La Vueltan. Flanderin MM-kilpailuissa hän saavutti sekajoukkueaika-ajoviestissä hopeaa ja henkilökohtaisessa aika-ajossa pronssia.
Vuonna 2022 Van Vleuten voitti toistamiseen Liège–Bastogne–Liègen ja kolmannen kerran Giro Rosan. Hän voitti myös Tour de France Femmes -kilpailun sekä Challenge by La Vueltan. Syyskuussa hän voitti maantieajon maailmanmestaruuden, vaikka oli murtanut kyynärpäänsä samojen kisojen sekaviestissä vain kolme päivää aiemmin. Vuonna 2023 hän voitti jälleen La Vuelta Femeninan ja Giro Donnen.